Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Мијалче Стојанов со службена легитимација број 28-0005 и Елена Јанчева со службена легитимација број 28-0020, изврши редовен инспекциски надзор над субјектот на инспекциски надзор Приватна установа за вон-семејна заштита на стари лица ,,Опен Харт,, с. Попчево, Струмица, застапуван од одговорното лице Стефанија Манасиевска и со Записник ИП1 број 16-43 од 12.10.2023 година ја утврди фактичката состојба и врз основа на член 338 од Законот за социјалната заштита („Службен весник на РСМ” број 104/19, 146/19, 275/19, 302/2020, 311/2020, 163/2021, 294/21, 99/22, 236/22 и 65/23) (во натамошниот текст:Законот) го донесе следното

**Р Е Ш Е Н И Е**

Се наредува на Стефанија Манасиевска, одговорно лице на Приватна установа за вон-семејна заштита на стари лица,,Опен Харт,, с. Попчево, Струмица (во натамошниот текст: Установата), за отстранување на констатираните недостатоци и неправилности во примената на Законот за социјалната заштита, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1.Установата, да обезбеди административна просторија со минимална површина од 6 м2 по вработен, односно социјалниот работник да работи во седиштето на Установата, да им обезбедува постојана стручна помош на корисниците и да ја чува евиденцијата и документацијата за установата и корисниците во седиштето на Установата, согласно член 171 став 6 од Законот, член 2 и 10 од Правилникот за нормативите и стандардите за простор, опрема, стручни кадри и средства потребни за основање и започнување со работа на установа за социјална заштита за стари лица („Службен весник на Република Македонија” број 125/2015).

**Рокот за извршување на изречената инспекциска мерка изнесува 90 дена од приемот на решението.**

2.Установата, односно стручниот работник во сите предмети, да изготвува извештај за состојбата на сместениот корисник и да го доставува до лицето кое го сместило корисникот, согласно со член 281 од Законот и член 33 од Правилникот за начинот на водење на содржина на евиденцијата за корисниците на правата од социјална заштита и документацијата за стручната работа („Службен весник на РМ број 171/2011).

**Рокот за извршување на изречената инспекциска мерка изнесува 90 дена од приемот на решението.**

3.Установата, односно стручниот работник во сите премети на корисниците, да изготвува Наод и мислење на стручен работник поради променета околност, кога сместувањето престанало по основ на смрт или поради враќање на корисникот во домот каде што живеел пред сместувањето, согласност член 281 од Законот и член 31 став 3 од Правилникот за начинот на водење на содржина на евиденцијата за корисниците на правата од социјална заштита и документацијата за стручната работа („Службен весник на РМ број 171/2011).

**Рокот за извршување на изречената инспекциска мерка изнесува 90 дена од приемот на решението.**

4.Раководното или друго овластено лице во установата за социјална заштита е должно веднаш по истекот на рокот за извршување на инспекциските мерки, а најдоцна во рок од три дена писмено да ги извести инспекторите дали се извршени инспекциските мерки, согласно член 334 став 4 од Законот.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 338 од Законот за социјалната заштита преку инспекторите за социјална заштита Мијалче Стојанов со службена легитимација број 28-0005 и Елена Јанчева со службена легитемација број 28-0020 изврши редовен инспекциски надзор над субјектот на инспекциски надзор Приватна установа за вон-семејна заштита на стари лица ,, Опен Харт,, с.Попчево, Струмица, застапуван од одговорното лице Стефанија Манасиевска во постапката за обезбедување и користење на услугата на вон-семејна социјална заштита –сместување во установа за стари лица и за констатирани недостатоци и неправилности состави Записник ИП1 број 16-43 од 12.10.2023 година.

    За отстранување на утврдените недостатоци и неправилности изречени се инспекциски мерки и определен е рок за постапување.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение.

**Правна поука:** Против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Подносителот на жалба плаќа административна такса за жалба во износ од 250,00 денари.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-43 на 18.10.2023 година.

**Инспектори за социјална заштита:**

Мијалче Стојанов

Елена Јанчева